Hotărârea Tribunalului Funcției Publice (Camera a doua) din 17 martie 2016 - Pasqualetti/Comisia
(Cauza F-2/15)1
(Funcție publică – Agent temporar recrutate de SEAE – Indemnizație de instalare – Indemnizație zilnică – Loc de origine – Loc de recrutare – Schimbarea reședinței – Acțiune în anulare – Acțiune în despăgubire – Competență de fond)
Limba de procedură: engleza
Părțile
Reclamant: Gergö Pasqualetti (Bruxelles, Belgia) (reprezentant: A. Véghely, avocat)
Pârâtă: Comisia Europeană (reprezentanți: inițial J. Currall și T. S. Bohr, agenți, ulterior T. S. Bohr, agent)
Obiectul
Cerere de anulare a deciziei prin care se respinge acordarea indemnizației de instalare și a indemnizației zilnice în favoarea reclamantului și cerere de obligare a Comisiei la plata în favoarea sa a acestor alocații cu dobânzi.
Dispozitivul
Anulează decizia din 4 martie 20014 a Comisiei Europene prin care aceasta refuză să îi acorde domnului Pasqualetti beneficiul indemnizației de instalare și indemnizații zilnice, prevăzute la l articolul 5 alineatul (1) și la articolul 10 alineatul (1) din anexa VII la Statutul funcționarilor Uniunii Europene.
Obligă Comisia Europeană la plata în favoarea domnului Pasqualetti, în conformitate cu normele statutare în vigoare, a cuantumurilor indemnizațiilor vizate la punctul 1) din dispozitiv, majorate cu dobânzi moratorii, începând de la data la care fiecare dintre acestea era datorată și până la plata efectivă, la rata stabilită de Banca Centrală Europeană pentru principalele operațiuni de refinanțare și aplicabilă în perioada în cauză, majorată cu două puncte.
Comisia Europeană suportă propriile cheltuieli de judecată, precum și cheltuielile de judecată efectuate de domnul Pasqualetti.
____________
1     JO C 96, 23.3.2015, p. 25.